LV Eiropas Savienības Oficiālais Vēstnesis C 18/40

Francijas valdības paziņojums saistībā ar Eiropas Parlamenta un Padomes Direktīvu 94/22/EK par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei (1)

(Paziņojums par pieteikumu atļaujas “Permis de Lyon–Annecy” saņemšanai, lai veiktu šķidro vai gāzveida ogļūdeņražu izpēti)

(Dokuments attiecas uz EEZ)

2010/C 18/14

Ar 2009. gada 15. janvāra pieteikumu uzņēmums “Schuepbach Energy LLC”, kura juridiskā adrese ir 2651 North Harwood, Suite 570, Dallas, TX 75201, UNITED STATES OF AMERICA, lūdza uz trim gadiem piešķirt atļauju “Permis de Lyon–Annecy”, lai veiktu šķidro vai gāzveida ogļūdeņražu raktuvju izpēti aptuveni 3 800 kvadrātkilometru platībā, kas ir daļa no Ain, Isère, Rhône, Savoie un Haute-Savoie departamentu teritorijas.

Šai atļaujai atbilstīgās teritorijas perimetru veido meridiāni un paralēles, kas secīgi savieno punktus, kuru ģeogrāfiskās koordinātas, kas norādītas grādos, noteiktas turpmāk tabulā (Francijas jaunā triangulācijas sistēma, Parīzes meridiāns):

Punkti Ģeogrāfiskais garums (austrumu garums) Ģeogrāfiskais platums (ziemeļu platums) A punkts: austrumu meridiāna 4°60′ un robežas līnijas starp Franciju un Šveici krustošanas punkts B 4°60′ 51°10′ C 4°50′ 51°10′ D 4°50′ 51°00′ E 4°30′ 51°00′ F 4°30′ 50°90′ G 4°20′ 50°90′ H 4°20′ 50°70′ I 2°80′ 50°70′ J 2°80′ 50°80′ K 2°90′ 50°80′ L 2°90′ 51°00′ M 3°00′ 51°00′ N 3°00′ 51°10′ O 3°30′ 51°10′ P 3°30′ 51°00′ Q 3°50′ 51°00′ R 3°50′ 50°80′ S 3°90′ 50°80′ T 3°90′ 51°10′ U 4°30′ 51°10′ V punkts: austrumu meridiāna 4°30′ un robežas līnijas starp Franciju un Šveici krustošanas punkts No V punkta līdz A punktam – robežas līnija starp Franciju un Šveici

Pieteikumu iesniegšana un atļaujas piešķiršanas kritēriji

Sākotnējā pieteikuma un konkurējošo pieteikumu iesniedzējiem ir jāatbilst prasībām atļaujas saņemšanai, kas noteiktas 4. un 5. pantā 2006. gada 2. jūnija Dekrētā Nr. 2006-648 par kalnrūpniecības atļaujām un uzglabāšanas tiesībām pazemē (Francijas Republikas Oficiālais Vēstnesis (Journal officiel de la République française), 2006. gada 3. jūnijs).

Ieinteresētie uzņēmumi deviņdesmit dienu laikā no šā paziņojuma publicēšanas dienas var iesniegt konkurējošu pieteikumu saskaņā ar procedūru, kas īsumā aprakstīta “Paziņojumā par kalnrūpniecības atļauju saņemšanu ogļūdeņražu meklēšanai, izpētei un ieguvei Francijā”, kurš 1994. gada 30. decembrī publicēts Eiropas Kopienu Oficiālā Vēstneša C sērijas 374. numura 11. lpp., un kas noteikta Dekrētā Nr. 2006-648 par kalnrūpniecības atļaujām un uzglabāšanas tiesībām pazemē. Konkurējošie pieteikumi jānosūta par kalnrūpniecības lietām atbildīgajam ministram uz turpmāk norādīto adresi.

Lēmumus attiecībā uz sākotnējo pieteikumu un konkurējošajiem pieteikumiem pieņem saskaņā ar iepriekš minētā dekrēta 6. pantā noteiktajiem kritērijiem kalnrūpniecības atļauju piešķiršanai vēlākais līdz 2011. gada 15. janvārim.

Nosacījumi un prasības attiecībā uz darbības veikšanu un tās pārtraukšanu

Pieteikumu iesniedzēji sīkāku informāciju var iegūt, iepazīstoties ar Kalnrūpniecības kodeksa 79. un 79.1. pantu un 2006. gada 2. jūnija Dekrētu Nr. 2006-649 par kalnrūpniecības un apakšzemes darbiem un apakšzemes raktuvju un krātuvju pārvaldi (Francijas Republikas Oficiālais Vēstnesis (Journal officiel de la République française), 2006. gada 3. jūnijs).

Papildu informāciju var saņemt šādā iestādē: ministère de l’écologie, de l’énergie, du développement durable et de la mer, en charge des technologies vertes et des négociations sur le climat (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques bureau exploration production des hydrocarbures), Arche de La Défense Paroi Nord, 92055 La Défense Cedex, FRANCE (tālr. +33 140819537, fakss +33 140819529).

Ar iepriekš minētajiem tiesību un administratīvajiem aktiem var iepazīties Légifrance tīmekļa vietnē http://www.legifrance.gouv.fr

(1) OV L 164, 30.6.1994.